钦定古今图书集成/方舆汇编/职方典/第1491卷 > 广西府城池考 通志
## 钦定古今图书集成/方舆汇编/职方典/第1491卷 > 广西府城池考 通志

本府

广西府城池　，旧为矣邦、生纳二村土官治之。明成化十四年，改土设流。知府贺勋筑土城，后圮。隆庆五年，知府戴时雍甃以砖石。周围七百四十丈，高一丈八尺。设四门：东曰“拱化” ，南曰“清波” ，西曰“献瑞” ，北曰“拥祥。”

皇清康熙元年，知府万裕祚修，后复圮。二十三年知。

府高起龙重修无池。按《府志》：“明季为沙定州贼目李竜索焚毁殆尽。伪营掇拾旧石，垒砌垛口，建竖城楼，然皆苟且之具，不可以为保障计也。” 康熙元年，知府万裕祚捐金七百。所属二州各捐六百金。自康熙五年起，至六年止，计修筑城垣炮台，周九百一十二丈，垛口一千二百零一，加高五尺，四面全修者二百一十八丈。从腰接修者一百九十二丈。栏马垛口、悉用砖石。重修四城楼。每楼建左右栅栏。城根创空心敌楼一十二座、高城丈馀。又于康熙二十四年奉

初一日，地震日久，城垣城楼又复倒塌。

外州县

师宗州城池　，原土城。明万历二十八年，知州夏久安重修。四十年，知州袁国藩拓筑。崇祯七年，巡抚题准改筑石城，周四百馀丈。丁亥年，沙贼焚毁。按《府志》：“明季沙逆以贼目窃据，流寇自黔入滇，由罗平至州，烧毁城楼，拆平砖石而遁。迄今垛口城缺，皆垒石为之。” 州治四面环彝，设险宜亟。知州韩维一估计工价，条“议申详，因钱粮无从动支，仰候批行修筑。”

弥勒州城池　“明弘治三年，州同知梁伋筑土城。隆庆六年，知州杨阶增拓。崇祯七年，知州魏起龙改甃以石，高二丈，阔四百丈。十五年，知州赵焯改筑北门，阔四丈五步。” 按《府志》：“明隆庆六年，知州杨阶增筑，阔六百丈，辟四门，四角楼，每街有栅栏，四关建四小鼓楼。崇祯庚午，议剿土酋普名声，以本州近贼，令知州梁” 翼宸架屋墙内为守具。崇祯乙亥，知州魏起龙详筑石城，佥游击王治民、吴宏，都司周位衡、吏目彭永春董之。阔四百丈，高二丈，计七百八十垛，因土城筑之，而截其西北。